แนะข้อปฏิบัติสำหรับประชาชน ป้องกันโรคฝีดาษวานร
นางนงคราญ คชรักษา รองนายแพทย์สาธารณสุขจังหวัดลำปาง เปิดเผยว่า โรคฝีดาษลิง หรือฝีดาษวานร เป็นโรคที่ใกล้เคียงกับอีสุกอีใสและไข้ทรพิษ แต่มีความรุนแรงน้อยกว่า โดยผู้ป่วยจะมีไข้ ร่วมกับตุ่มผื่น ตุ่มหนองทั่วตัว ต่อมน้ำเหลืองโต ปัจจุบันทั่วโลกพบผู้ป่วยยืนยันทั่วโลก มากกว่า 12,600 ราย ใน 75 ประเทศสำหรับคำแนะนำในการป้องกันโรค ให้ประชาชนเลี่ยงสัมผัสใกล้ชิดผู้ป่วยที่มีตุ่มหนองและงดใช้สิ่งของร่วมกับผู้ป่วย เน้นการล้างมือบ่อยๆ ด้วยเจลแอลกอฮอล์และเว้นระยะห่าง หากเริ่มมีไข้ เจ็บคอ ต่อมหน้าเหลืองโต มีผื่นแดง ตุ่มน้ำ หรือตุ่มหนอง ขึ้นบริเวณอวัยวะเพศ ลำตัว แขนขา ใบหน้าและฝ่ามือฝ่าเท้า ร่วมกับมีประวัติเสี่ยง ได้แก่ สัมผัสใกล้ชิดกับผู้ป่วย มีประวัติเดินทางจากต่างประเทศ /ร่วมงานหรือกิจกรรมที่เคยมีรายงานพบผู้ป่วยฝีดาษวานร มีอาชีพที่ต้องสัมผัสใกล้ชิดคลุกคลีกับผู้เดินทางจากต่างประเทศ หรือมีประวัติสัมผัสสัตว์ฟันแทะที่มาจากอาฟริกา ให้รีบพบแพทย์เพื่อรับการตรวจวินิจฉัยกรณีพบผู้ป่วยสงสัยฝีดาษวานร โดยเฉพาะชาวต่างชาติ แนะนำให้ผู้ป่วยรีบไปพบแพทย์ ไม่ควรหลบหนี เพื่อลดการแพร่โรคสู่ผู้อื่น